【大跑道】晶晶日上賺體力
2024年04月02日 23:30
東網電視
更多新聞短片
周二朝未有參戰戰馬到大圈出試。以下是心水推介:
第1場「美滿星雲」今季五班賽成績優異,7戰取得1冠3亞1季1殿,大前仗失準全因跑大長途兼放得太急。季初39分跑泥地1800米孭134磅僅負,目前36分孭131磅出戰極具優勢,最重要係多跑下毫無疲態,剛周日出跳有火有力,狀態保持火熱。
第5場「晶晶日上」目前容廐唯一的二班馬,是馬房鎮倉寶,亦因此上陣必拚戰意無疑,尤其係跑泥地1200米成績優異,難得路合,當然好好把握。今季僅上陣4次,體力極之充沛,再看前仗田草1400米也跑近,上仗谷草大半程蝕位僅負而已,可見升勢強勁,持續進步。
第7場「皇者烽火」前仗改爭泥地一哩快跟下入Q,表現出色,上仗谷草不合,且遇偏慢步速,大半程搶口無以為繼。確認泥地最強,今次再度出戰,更搵番上名拍檔楊明綸,必拚無疑,再看剛周日試跑罕見冇搶口,甚至唔再頭擰擰,不斷進步,值得追捧。